**TEDENSKI NAČRT DELA ZA UČENCE 4.A RAZREDA**

**-**

**od 30.3. do 3.4.2020 (Šincek)**

Dragi učenci!

Vstopamo že v tretji teden učenja na daljavo. Ponosno ugotavljam, da nam skupaj kar uspeva. Seveda se moramo zahvaliti tudi vašim staršem za vso pomoč, ki vam jo nudijo.

Nekateri učenci za delo že sami uporabljate računalnik, saj sem dobil kar nekaj nalog, ki so bile napisane nanj ali pa ste mi jih poslali sami. Pohvaljeni!

Prilagam vam načrt dela za ves teden. Kot vedno, si delo lahko razporedite po svoje, a naj bo opravljeno do petka zvečer.

Sproti izpolnjujte preglednico o opravljenih nalogah in mi jo najkasneje do ponedeljka, 6.4.2020, pošljite po e-pošti.

Po e-pošti mi pošiljajte samo naloge, ki so označene pod opombami v preglednici. Da si olajšate delo, mi jih lahko pošljete vse naenkrat.

Ostanite zdravi, pazite nase in upoštevajte nasvete staršev.

Upam, da se kmalu vidimo!

Lepo vas pozdravljam in pozdravite tudi vaše starše!

Učitelj Bruno


|  |  |  |  |
| --- | --- | --- | --- |
| **UČNI PREDMET** | **VSEBINA** | **GRADIVA IN PRIPOMOČKI** | **POTEK DELA** |
| **SLOVENSKI JEZIK** | Kako si pri branju pomagamo s preglednico? | SDZ 50/1.,2., str. 51/3.,  52/4., 5.  SDZ str. 52/6.,  SDZ str.53/Dopolni in pomni  črtni zvezek za SLJ  UL | * Pozorno preberi besedilo na str.50/2. * Reši naloge na str. 51/3. * Z bistvenimi podatki dopolni preglednico na str.52/4. (pomagaj si z besedilom na str.50 in z vprašanji pri 5. nalogi). * Najprej napiši naslov, nato manjkajoče naslove odstavkov (delovni dan, znanje).      * Oglej si izpolnjeno preglednico. Podatke poveži v obnovo besedila in jo ustno povej staršem. * Dopolni besedilo v rumenem okvirčku. * Učenje na daljavo - doživljajski spis   V spisu napiši, zakaj že tretji teden ne hodimo v šolo, kako poteka tvoj dan, kaj počneš, tvoje mišljenje o tem ipd. Ne pozabi na naslov in odstavke (uvod, jedro, zaključek).   * Reši učni list (ponavljanje in utrjevanje snovi). Če imaš možnost si UL natisni. V kolikor pa nimaš možnosti, pa v zvezek zapisuj samo rešitve (napiši naslov, številko naloge in rešitev). |
| **DRUŽBA** | Moja pot v šolo | SDZ str.88/1  SDZ  str. 89,90/1-7  Črtni zvezek za DRU | Res je minilo že kar nekaj časa, ko smo bili nazadnje v šoli. A kljub temu se svoje poti v šolo še dobro spomniš. V SDZ na str. 88 jo boš narisal. Seveda moraš narisati tudi legendo.   * Preberi besedilo in reši naloge * V zvezek za DRU naredi povzetek snovi od str. 88 do 90. V zvezek najprej napiši naslov Moja pot v šolo. Povzetek lahko narediš v obliki miselnega vzorca ali po točkah. Pomagaj si tudi z zapisom v zelenih okvirčkih. |
| **MATEMATIKA** | Lastnosti geometrijskih teles | video posnetek na youtube  Interaktivno gradivo za MAT/Radovednih pet  zvezek za MAT  SDZ str.52, 53, 54  DZ Znam za več  Str. 57/1-5 | * Pozorno si oglej oba posnetka in interaktivno gradivo ter se šele nato loti reševanja nalog v SDZ.   Geometrijska telesa:  <https://www.youtube.com/watch?v=23UMrKEtgXs> <https://www.youtube.com/watch?v=50TGyIfzRdQ>  MAT - Interaktivno gradivo z multimedijsko vsebino - <https://www.radovednih-pet.si/vsebine/rp4-mat-sdz-osn/> - Geometrijska telesa in liki (16. poglavje) – oglej si predstavitev od Lastnosti geometrijskih teles do Kocka in kvader (podpoglavje od 1 do 4). Če ne najdeš, prosi starša za pomoč ali povej meni, da ti pomagam.   * Prepiši in preriši v zvezek.   GEOMETRIJSKA TELESA  DZ/52   1. Vrste geometrijskih teles: (kar je podčrtano, podčrtaj z rdečo)  * Oglata telesa   (preriši kocko, kvader in piramido s strani 52 v DZ ter pod njimi napiši njihovo ime)   * Okrogla telesa   (preriši valj, kroglo in stožec s strani 52 v DZ ter pod njimi napiši njihovo ime)   1. Lastnosti geometrijskih teles   (preriši kvader na vrhu strani 52 in zraven označi, kje je oglišče, rob in mejna ploskev)   1. (Prepiši besedilo s strani 52 iz rumenega okvirčka)  * V SDZ na strani 52 in 53 si dobro oglej slike, preberi besedilo in nato reši nalogo na str. 53/1. * Reši tudi nalogi 2. in 3. na str. 54 * Doma poišči kakšen predmet, ki ima podobno obliko kot geometrijska telesa. * Pri reševanju nalog, bodi natančen. |
| **LIKOVNA UMETNOST** | Slikanje: razmišljanje ob branju poslanice ob Svetovnem dnevu knjige -2.april | bel list, suhe barvice, flomastri, vodene barve… | * Preberi poslanico ob Svetovnem dnevu knjige - 2. april. Ustvaril jo je Peter Svetina, slovenski pisatelj. Najdeš jo spodaj v prilogi!   Ko prebiramo besedilo, se nam po glavi pletejo misli. Kakšne misli so se pletle tebi?   * Nariši, kaj si doživljal ob branju. Bodi čim bolj ustvarjalen. |
| **NARAVOSLOVJE IN TEHNIKA** | Svet snovi  Zmesi lahko ločujemo | UL/poskusi  video posnetek  na youtube  SDZ str. 70/1,2 | * Spodaj boš našel UL s poskusi. Izvedi jih po navodilih in opazuj dogajanje. Če katere sestavine nimaš doma, poskus izpusti. * V zvezek napiši naslov SVET SNOVI – poskusi in vsak poskus nariši (glej UL) ter zraven napiši svoje ugotovitve. Navodil za izvedbo poskusov ne rabiš prepisovati. * Čisto spodaj na UL imaš napisane ugotovitve. Poglej jih, če se ujemajo s tvojimi. * Oglej si video posnetek o ločevanju zmesi.   <https://www.youtube.com/watch?v=tW0C8kYJSH0&feature=youtu.be&fbclid=IwAR0Ucn4iUnsHyU1Fm_MQNBuweUczl0f99Uo6nDkOs8FUwFPJ2pAD9iW7674>   * V SDZ si preberi besedilo v modrem okvirčku. Oglej si tudi sliki. Če želiš, lahko rešiš še 1. in 2. nalogo. Pri 2. nalogi uporabi, kar imaš na voljo doma ali na razpolago v bližini. Preberi tudi besedilo v rumenem okvirčku. |
| **GLASBENA UMETNOST** | Ljudska glasbila | Interaktivno gradivo Radovednih 5  črtni zvezek za GUM | * V interaktivnem gradivu na Radovednih 5 za GUM tukaj:   [https://www.radovednih-pet.si/vsebine/rp4-gum-sdz-osn/#](https://www.radovednih-pet.si/vsebine/rp4-gum-sdz-osn/) najdi zadnje 5. poglavje (Glasba skozi čas) in izberi Ljudska glasbila (4. podpoglavje). Preberi besedilo, poslušaj glasbo in si oglej ljudska glasbila.   * V zvezek (ali na list) napiši naslov Ljudska glasbila in prepiši besedilo, ki je v modrem okvirčku (vsak odstavek pod svojo točko – dve točki). * Pod besedilo nariši ljudska glasbila, ki so predstavljena in pod njih napiši, katera so (drdra, trstenke, glavnik, piščalka, dromlja, lončeni bas in zvonec). |

**NARAVOSLOVJE IN TEHNIKA- SVET SNOVI (poskusi**)

1. poskus: **Z VŽIGALICO DVIGNI LEDENO KOCKO**

Pripomočki: skleda vode, ledena kocka, vžigalica, drobna sol


Navodilo: Spusti kocko ledu v vodo in nanj pazljivo položi vžigalico. Okoli vžigalice nasuj malo soli. Opazuj, kaj se bo zgodilo.



1. poskus: **PODVODNI VULKAN**

Pripomočki: steklenička, kozarec za vlaganje napolnjen s hladno vodo, vrvica, rdeče barvilo


Navodilo: Okoli vratu stekleničke priveži vrv. Stekleničko napolni z vročo vodo in ji dodaj nekaj kapljic rdečega barvila. Stekleničko potopi v vodo v kozarcu. Opazuj, kaj se bo dogajalo.



1. poskus: **SUH ROBČEK POD VODO**

Pripomočki: posoda z vodo, majhen kozarec, papirnat robček


Navodilo: Zmečkaj robček v kroglico in ga stlači na dno kozarca. Obrni kozarec in ga potopi v vodo. Kaj boš ugotovil?



1. poskus: **ČAROBNI KOZAREC**

Pripomočki: kozarec z gladkim robom, gladek papir v velikosti razglednice

Navodilo: POSKUS DELAJ NAD UMIVALNIKOM, TUŠEM ALI BANJO. Kozarec do roba napolni z vodo. Rob rahlo zmoči. Položi papir na kozarec in ga močno pritisni ob rob. Obrni kozarec in spusti papir. Ne odnehaj, če se ti poskus ne posreči takoj. Kaj si ugotovil/a?



5. Poskus: **ČAROBNE VŽIGALICE**


Pripomočki: vžigalice, skleda čiste vode, milo, kocka sladkorja

Navodilo: Vžigalice previdno položi na vodno gladino. Voda naj bo plitva.

a) Na sredino sklede položi sladkorno kocko.

b) Odstrani sladkor in na sredino sklede položi košček mila.

Kaj opaziš v poskusu A in kaj v poskusu B?



**OPAŽANJA-rešitve:**

1. Vžigalica se bo primrznila h kocki tako trdno, da boš skupaj z njo dvignil iz vode tudi ledeno kocko.

2. Obarvana voda se bo dvigala.

3. Ugotovil boš, da voda ne napolni kozarca, zato robček ostane čist.

4. Voda ostane v kozarcu.

5. a) Vžigalice se približajo sladkorju. b) Vžigalice zbežijo od mila.

Vir: Zbirka MOJI PRVI KORAKI, Serija VESELJE Z ZNANOSTJO, Brenda Walpole: Voda, Založila in izdala Pomurska založba Murska Sobota, Ljubljana 1990

**SLOVENŠČINA-PONAVLJAMO IN UTRJUJEMO Ime, priimek:\_\_\_\_\_\_\_\_**

**1. Dokončaj povedi.**

S čim kaj delamo?

Šivamo \_\_\_\_\_\_\_\_\_\_\_\_\_\_\_\_\_\_\_. Likamo \_\_\_\_\_\_\_\_\_\_\_\_\_\_\_\_\_\_\_.

Kolesarimo \_\_\_\_\_\_\_\_\_\_\_\_\_\_\_\_. Češemo se \_\_\_\_\_\_\_\_\_\_\_\_\_\_\_.

Pišemo \_\_\_\_\_\_\_\_\_\_\_\_\_\_\_\_\_\_\_. Žagamo \_\_\_\_\_\_\_\_\_\_\_\_\_\_\_\_\_\_.

Škropimo \_\_\_\_\_\_\_\_\_\_\_\_\_\_\_\_\_. Brusimo \_\_\_\_\_\_\_\_\_\_\_\_\_\_\_\_\_\_.

**2. Napiši poved, v kateri boš uporabil predlog k in h.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Napiši poved, v kateri boš uporabil predlog s in z.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Dopolni besede v povedih.**

Na streho je priletel golo\_\_.

V žepu imam ro\_\_ček.

Otroci so odšli na sosednji hri\_\_.

Psu moramo nadeti nago\_\_čnik, da koga ne ugrizne.

Oprtal sem si nahr\_\_tnik in se odpravil na Triglav.

Maček je pregnal vra\_\_ce na dvorišču.

Zobozdravnica mi je izpulila zo\_\_.

Mami mi je na majico prišila rdeč gum\_\_.

**4. Izboljšaj povedi in jih napiši.**

Mama peče potico, pek peče potico in tudi moja babica peče potico. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Krava je domača žival, kuža je domača žival in pav je domača žival.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ob Svetovnem dnevu knjige, 2. aprilu, ti posredujem poslanico, ki jo je ustvaril Peter Svetina, zelo znan slovenski pisatelj. Poslanica pomeni slovesna izjava.**

**PREBERI JO.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  | | --- | | Poslanica ob 2. aprilu 2020 |  |  |  |  |  |  |  |  | | --- | --- | --- | --- | --- | --- | --- | | **Peter Svetina**  **LAKOTA PO BESEDAH**  V moji deželi konec aprila ali začetek maja ozelenijo grmi, ki jih kmalu nato naselijo zapredki metuljev. Kot vata ali kot sladkorna pena zgledajo, ličinke pa požirajo list za listom, dokler grmi niso videti popolnoma opustošeni. Ko se metulji razvijejo, odletijo, grmički pa kljub temu niso uničeni. Ob letu ponovno ozelenijo, spet in spet.   To je podoba pisateljice, podoba pesnika. Zgodbe in pesmi ju izjejo, izčrpajo ju, in ko so napisane, odletijo, odidejo v knjige, odidejo med poslušalce. To se ponavlja.  In kaj se zgodi s pesmimi in zgodbami?  Poznam fanta, ki so mu operirali oči. Dva tedna po operaciji je moral ležati le na desnem boku, potem še mesec dni ni smel brati, ničesar. Ko je po mesecu in pol prijel v roko knjigo, se mu je zdelo, kot da bi besede z žlico zajemal iz sklede. Kot da bi jih jedel, zares jedel.   In poznam dekle, ki je zdaj učiteljica. Pravi: Otroci, ki jim starši niso brali knjig, so siromašni.  Besede v pesmih in zgodbah so hrana. Niso hrana za telo, nihče si z njimi ne bo napolnil želodca. So hrana za duha in dušo.   Kadar je človek lačen in žejen, se mu stisne želodec, osušijo se mu usta. Išče, kje bi lahko dobil vsaj kos kruha, skodelico riža, koruze, kakšno ribo ali banano. Bolj ko je lačen, bolj se mu oži pogled, ne vidi več drugega kot par grižljajev, ki bi ga nasitili.  Lakota po besedah se ne kaže tako, kaže se kot malodušnost, kot brezbrižnost, kot arogantnost. Ljudje, ki jih tare ta lakota, se ne zavedajo, da je njihova duša premražena, ne zavedajo se, da hodijo mimo sebe, pa se ne vidijo. Del sveta jim odteka, ne da bi ga sploh kdaj opazili.   To lakoto potešijo pesmi in jo potešijo zgodbe.  Če tega doslej nismo počeli, je upanje, da se nasitimo?  Je. Fant bere, skoraj ni dneva, da ne bi bral. Punca, ki je postala učiteljica, bere zgodbe svojim šolarjem. Vsak petek. Vsak teden. Če kdaj pozabi, jo na branje spomnijo otroci sami.   Pa pisateljica in pesnik? Ob letu bosta ozelenela. In spet ju bodo izjedle zgodbe in pesmi, ki bodo kot metulji poleteli na vse strani. Spet in spet.   |  |  | | --- | --- | | [[PLAKAT iBBY 2020 za splet 1.del](https://www.ibby.si/images/stories/2.april/2020/plakat%20ibby%202020_za%20splet_5.11.2019.jpg)](https://www.ibby.si/images/stories/2.april/2020/plakat%20ibby%202020_za%20splet_5.11.2019.jpg) [PLAKAT iBBY 2020 za splet 5.11.2019 2.del](https://www.ibby.si/images/stories/2.april/2020/plakat%20ibby%202020_za%20splet_5.11.2019.jpg) | Plakat je ilustriral Damijan Stepančič, ki si je zamislil tudi vabilo k praznovanju v obliki kocke. Vse gradivo je oblikovala Melita Rak.   * [plakat](https://www.ibby.si/images/stories/2.april/2020/plakat%20ibby%202020_za%20splet_5.11.2019.jpg) * [vabilo (zunanja stran)](https://www.ibby.si/images/stories/2.april/2020/7%20vabilo%20ibby%202020_za%20splet_5.11.20192---.jpg) * [vabilo (notranja stran)](https://www.ibby.si/images/stories/2.april/2020/7%20vabilo%20ibby%202020_za%20splet_5.11.2019-.jpg) |   Pisatelj Peter Svetina in ilustrator Damijan Stepančič sta naša vrhunska ustvarjalca, spoštovana med strokovno publiko in zelo priljubljena med mladimi in odraslimi bralci. Oba sta tudi nominiranca za Andersenovo nagrado 2020.   |  |  | | --- | --- | | [P. Svetina mala](https://www.ibby.si/images/stories/2.april/2020/P._Svetina.jpg) | [Damijan Stepancic mala](https://www.ibby.si/images/stories/2.april/2020/Damijan_Stepancici_vecja.png) | | [Peter Svetina](https://www.ibby.si/index.php/component/content/article/357) | [Damijan Stepančič](https://www.ibby.si/index.php/component/content/article/358) | | | |  |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ko prebiramo besedilo, se nam po glavi pletejo misli. Kakšne misli so se ob branju pletle tebi?

Nariši, kaj si doživljal ob branju.

Sliko mi pošlji, jaz pa jo bom poslal knjižničarki, ki bo še z ostalimi izdelki učencev naše šole, oblikovala spletno razstavo.

Bodi čim bolj ustvarjalen/ustvarjalna.

Lep pozdrav,

Učitelj Bruno

**UČENJE NA DOMU - KAJ SEM ŽE OPRAVIL?**

**3. teden: 30.3. – 3.4.2020**

Preglednico mi pošlji, če je možno, do naslednjega ponedeljka (v Wordu ali kot fotografijo) na moj e-naslov.

|  |  |  |  |
| --- | --- | --- | --- |
| **Ime in priimek:** | | | |
| **UČNI PREDMET** | **VSEBINA** | **OPRAVLJENO** | **OPOMBE** (Ali je težko, lahko, zanimivo, enostavno…) |
| **SLJ** | Kako si pri branju pomagamo s preglednico?:   * SDZ/50-53 |  |  |
| Doživljajski spis |  | Fotografijo spisa pošlji po e-pošti. |
| Učni list |  |  |
| Branje (glasno branje, branje za bralno značko,…) |  | Obnove knjig in besedil pošlji po e-pošti (kdor je BZ končal, NE rabi pošiljati ničesar). |
| **MAT** | Ogled filmčkov na Youtube |  |  |
| Lastnosti geometrijskih teles   * Ogled interaktivnega gradiva |  |  |
| Lastnosti geometrijskih teles   * Prepis v zvezek |  | Pošlji fotografijo zapisa v zvezku. |
| Lastnosti geometrijskih teles   * SDZ/ 52-54 |  |  |
| DZ Znam za več   * ZZV/57, nal. 1-5 |  |  |
| **DRU** | Moja pot v šolo   * SDZ/88-90 |  |  |
| Moja pot v šolo   * Povzetek snovi v zvezku |  | Pošlji fotografijo povzetka snovi. |
| **NIT** | Svet snovi   * Učni list - poskusi |  |  |
| Svet snovi   * Zapiski ugotovitev v zvezku in narisani poskusi |  |  |
| Zmesi lahko ločujemo   * Ogled video posnetka na Youtube |  |  |
| Zmesi lahko ločujemo   * SDZ/70, nal. 1,2 |  |  |
| **GUM** | Ljudska glasbila   * Ogled snovi v interaktivnem gradivu |  |  |
| Ljudska glasbila   * Zapis snovi in narisana ljudska glasbila |  |  |
| **LUM** | Slikanje: Slikanje: Razmišljanje ob branju poslanice pisatelja Toneta Svetine |  | Pošlji fotografijo izdelka. |

**Prostor za OPOMBE, ki so bolj obsežne:**

**\*Vse ostale naloge, ki jih boš naredil, bomo pregledali v šoli, ko se vrnemo.**